**Ágoston András**

**A vakcina egyben a nemzetet is védi**

A járvány, a COVID–19, ma már biztosnak látszik, egyike lesz a legfontosabb kampánytémáknak a 2022. évi parlamenti választások előkészületeiben. Eddig sem volt titok, de egyre inkább kitetszik, a balliberális Soros féle ellenzék közös fellépéssel szeretné megdönteni a Fidesz – KDNP pártszövetség három ciklusban 2/3-os többséggel gyakorolt hatalmát. Ez lenne a Soros-brigád célja, ha lenne hozzá politikai ereje.

Másrészt, a nemzeti oldalnak – tekintettel a hazai és a nemzetközi a nemzetállami törekvéseket fenyegető körülményekre – csak a meglevő erőviszonyok fenntartása, illetve az előny növelése felel meg. A jelenlegi hatalmi helyzet megtartása tehát olyan össznemzeti érdek, amelynek fenntartása, vagy erősítése lehet csak a választások tétje.

Mi tagadás, a – mondjuk ki – kibékíthetetlen szembenállás a két oldal között, nem a szokásos választási küzdelem a hatalom megszerzéséért. Sokkal több annál.

Tudjuk, mert ez közölte a nemzetközileg ismert tőzsdecápa nemcsak a pénzre hajt, de a világfolyamatok alakulását is befolyásolni kívánja. Soros György esetében ez azt jelenti, hogy céljai, az úgymond. nyílt társadalom kialakítása, a társadalom szövetének radikális átalakítása a migránsok tömegeinek befogadásával, nemkülönben az Európai Unió (EU) központosítása, a tagállamok szuverenitásának megnyirbálása, a kisebbek saját identitásától való megfosztása, mind olyan elképzelések, amelyek egy mindent és mindenkit maga alá gyűrő világhatalom létrehozatalát szorgalmazzák.

A másik, a nemzeti oldal, elsősorban Magyarországon, de más tagállamokban is a nemzeti önazonosság, a szuverén államiság jogosítványait nem akarja a kezéből kiadni. Magyarország több mint ezer éves államisággal a tarsolyában a maga ura akar maradni a továbbiakban is.

Ha jól megnézzük, a magyaroknak 2022-ben nem egyszerű hatalmi kérdésről, hanem saját nemzeti sorsukról kell dönteniük. Ezért érthető, ha a nemzeti oldal a balliberális siserehad nyomulását, mert külföldi segítséggel kíván a hatalomra szert tenni, s mert vezeti bejelentették, hogy a nemzetállam eddig felépített szerkezetét akarják megváltoztatni, a vesztes politikusoknak ezt a gyülekezetét, nem a hatalom egyszerű aspiránsának véli, de árulónak, méghozzá a nemzeti alapérdekek árulóinak tartja.

Kicsiben ugyan, de a 2022-ben esedékes parlamenti választások Magyarországon e két világ ütközését mintázzák. S egyáltalán nem mindegy, melyikük győz.

A magyar kormány oldalán ott áll a három cikluson át megvalósított jó, különösen eredményes államvezetés, gazdaságirányítás. Mellette szól az is, hogy a választók nem akarnak olyan állapotokat az országban, mint amelyek a volt gyarmattartóknál már beálltak. S valahol érzik a veszélyt, hogy a szuverenitás elvesztése, vagy súlyos sérelme a jelen helyzetükre végzetes lehet. S mindezt nem akarják.

Nem lenne szükség külföldi segítségre, de jól látszik, hogy a Soros-darabontok szerte Európában már meg is kezdték az adakozást az ellenzék egyes pártjainak.

S akkor itt van még az oltóanyag ügye. Az ellenzéki már régen vesztes vezetői normális körülmények között nem nyerhetnek. Tudják ezt ők is, s a mondvacsinált szakértőik vezetésével újabb támadást indítottak a Fidesz-KDNP kormány ellen.

Van tehát munkája a nemzeti oldalnak az éppen megkezdődött választási kampányban. Van ok arra, hogy a kormányerők aktivistái elérjenek minden szavazót, ahogy Budapesten, úgy a vidéken is. A látható eredményeket kézzelfogható közelségbe kell hozni az embereknek.

Vakcina-ügyben azonban az eredmények mellé időre van szükség. Időre, hogy a gyakorlatban is bebizonyosodjon: van megoldás, de ahhoz együttműködésre van szükség. Az ellenzék által sulykolt kishitűség csak a sikeres, tömeges védekezés, végül pedig a járvány visszaszorításával, megszűntetésével érhető el. S ezt az akadályt, figyelemmel az eddigi sikerekre az Orbán-kormány leküzdheti. Le is küzdi!

Tudjuk, 2020 az összetartozás éve volt. A Kárpát-medencében élő magyarság határmódosítás nélküli közjogi integrációja jelentős eredményeket hozott. Ezek alapozzák meg a külhoni kettős állampolgárok választási mozgósítását.

Mi már jól tudjuk, mit veszthetünk. A választási tennivalókat a helyi magyar politikai eliteknek kell testközelbe hozni, de a résztvevők számára felemelő lehet a tudat, hogy személyesen is részt vehetnek a magyar szabadság védelmében.

Nem könnyű ez a feladat, de megoldható.

 (2020.12.30)

**Amilyen az adjonisten, olyan a fogadjisten.**

Élesedik a választási kampány Magyarországon. Az ellenzék minősíthetetlen viselkedése egyszerre mintha megfelelő válaszokra lelne a hatalom köreiből.

A jövő évben esedékes parlamenti választásokra készülve a Fidesz-KDNP Pártszövetség keményedő stílusban hozza tudomására Soros-párti balliberális ellenzékének, nem enged a negyvennyolcból. Megőrzi az országhatárokat az illegális bevándorlók áradatától, nem járul hozzá az Európai Unió átalakításához, s folytatni kívánja az eddig is eredményes gazdaságpolitikáját.

Egyre inkább kidomborodik, hogy a Soros-darabontokkal ellentétben, a magyar nemzeti erők számolnak a több mint egy millió új kettős állampolgár bevonásával is.

A Vajdaságban is vállalnunk kell a nemzeti érzelmű magyar választók mozgósítását. S ezzel párhuzamosan az egyelőre rejtőzködő balliberális erők nyílt harcban történő további visszaszorítását.

A velük való három évtizedes küzdelem során pontosan tudható, hogy a vajdasági magyar kettős állampolgárok közül, ki tartozik az ötödik hadoszlop kötelékébe. Ki az, aki a magyar állampolgárságot saját érdekében, csupán az anyagi gyarapodása, vagy tudományos kutatóként a gyorsabb előrehaladás céljából vállalta. Ahogy azt is, melyek ennek a politikai pozíciónak a jellemző megjelenési formái.

Meg kell találnunk azokat a politikai támpontokat, melyek köré odagyűlnek a nemzeti gondolkodású magyar szavazók, ugyanakkor látványosan leválnak a nagy tőzsdecápa helyi szekértolói.

Melyek azok a politikai alakzatok, amelyekben ez a folyamat látványosan végbemehet?

Ez az, amit a Fidesz-KDNP kampánystábbal szoros együttműködésben magunknak kell kitalálnunk. Méghozzá úgy, hogy a mondanivalónkkal, a Kárpát-medencében élő magyarok határmódosítás nélküli nemzeti integrációja igényével megismerkedhessen minden vajdasági magyar, akinek a szívügye a nemzet egészének boldogulása.

Lehetséges ez egyáltalán? Az kell, legyen.

Csakhogy. A helyzet mégsem olyan egyszerű. Nem az eddigi mozgósításokat kell, vagy lehet lemásolni. Részint, mert sokkal több szavazatra lesz szükség, mint eddig. A nemzeti oldal olyan meggyőző többségére, ami kiteszi a legalább kétharmadot.

Másrészt, az igazunkat el kell juttatni minden kettős állampolgárhoz. Hiszen nekünk van mit megköszönni a nemzeti többségű magyar parlamentnek. Bebizonyítani, hogy amikor világok állnak szemben egymással megmutathassuk: értékelni tudjuk azt, amit a nemzeti integráció folyamatában közösen elértünk.

Szervezett felvilágosítás. Erre van szükség. Még jó, hogy erre most még van idő. Csak el kell kezdeni.

Hogy folytatódhasson, ami 2010. május 14-én a Magyar Országgyűlés kettős állampolgárságról szóló döntésével elkezdődött. Meg tovább működhessen az azóta felállt támogatási rendszer!

A tét tehát nem más, mint a győztes folytatás. Nemde?

 (2021.01-03.)